Illum il-Kunsill adotta deċiżjoni li temenda l-Pożizzjoni Komuni tal-Kunsill tat-8 ta' Diċembru 2008 dwar il-kontroll tal-esportazzjonijiet tal-armi, kif ukoll gwida riveduta tal-utent. Huwa adotta wkoll konklużjonijiet dwar ir-rieżami tal-Pożizzjoni Komuni. Id-Deċiżjoni tal-Kunsill tqis għadd ta' żviluppi kemm fil-livell tal-Unjoni Ewropea kif ukoll f'dak internazzjonali li rriżultaw f'obbligi u impenji ġodda għall-Istati Membri mill-adozzjoni tal-Pożizzjoni Komuni tal-2008. Dawn l-iżviluppi jinkludu b'mod partikolari d- dħul fis-seħħ tat-Trattat dwar il-Kummerċ tal-Armi (TKA) fl-24 ta' Diċembru 2014, li jirregola l-kummerċ internazzjonali tal-armi konvenzjonali. L-Istati Membri kollha huma Stati Partijiet għat-TKA. L-objettiv tat-TKA huwa li "jistabbilixxi l-ogħla standards internazzjonali komuni possibbli għar-regolamentazzjoni jew it-titjib tar-regolamentazzjoni tal-kummerċ internazzjonali tal-armi konvenzjonali u li jipprevjeni u jeradika l-kummerċ illeċitu tal-armi konvenzjonali u jipprevjeni milli jiġu svijati". Fil-konklużjonijiet tiegħu, il-Kunsill ifakkar fl-impenn tiegħu li jsaħħaħ il-kontroll tal-esportazzjoni ta' teknoloġija u tagħmir militari u li jsaħħaħ il-kooperazzjoni u jippromwovi l-konverġenza fil-qasam tal-esportazzjoni ta' teknoloġija u tagħmir militari fil-qafas tal-Politika Estera u ta' Sigurtà Komuni. Dan jagħmlu permezz tal-istabbiliment, iż-żamma u l-implimentazzjoni ta' standards komuni għoljin għall-ġestjoni tat-trasferimenti ta' teknoloġija u tagħmir militari mill-istati membri kollha. Il-Kunsill jirriafferma li t- tagħmir u t-teknoloġija militari għandhom jiġu nnegozjati b'mod responsabbli u li jista' jingħata rendikont dwaru . Il-Kunsill iġedded l-impenn tiegħu li jippromwovi l-kooperazzjoni u l-konverġenza fil-politiki tal-istati membri għall-prevenzjoni tal-esportazzjoni ta' teknoloġija u tagħmir militari li jistgħu jintużaw għal ripressjoni interna jew aggressjoni internazzjonali jew jikkontribwixxu għal instabbiltà reġjonali. Aqra t-test sħiħ tal-konklużjonijiet tal-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Deċiżjoni tal-Kunsill li temenda l-Pożizzjoni Komuni 2008/944/PESK li tiddefinixxi regoli komuni li jirregolaw il-kontroll tal-esportazzjonijiet ta' teknoloġija u tagħmir militari Din ir-riżorsa bħalissa hi disponibbli biss bil-lingwa jew il-lingwi li ġejjin: Gwida għall-Utent għall-Pożizzjoni Komuni tal-Kunsill 2008/944/PESK li tiddefinixxi regoli komuni li jirregolaw il-kontroll tal-esportazzjonijiet ta' teknoloġija u tagħmir militari (aġġornata) Din ir-riżorsa bħalissa hi disponibbli biss bil-lingwa jew il-lingwi li ġejjin: Diżarm, nonproliferazzjoni u kontroll tal-esportazzjoni tal-armi Konklużjonijiet tal-Kunsill rigward ir-reviżjoni tal-Pożizzjoni Komuni 2008/944/PESK dwar l-esportazzjoni tal-armi u l-implimentazzjoni tat-Trattat dwar il-Kummerċ tal-Armi (ATT), 20 ta' Lulju 2015 Ara l-paġna tal-laqgħa